এ সময় ওই গৃহবধূর বৃদ্ধা মা ফাতেমা বেগম বাঁধা দিতে গেলে তাকে আসামীরা দড়ি দিয়ে উঠানে বেঁধে রাখে। ঘটনার পরদিন দুপুরে ওই গৃহবধূকে তিস্তার দুর্গম চরে সংজ্ঞাহীন ও হাত বাঁধা অবস্থায় উদ্ধার করে পুলিশ। উদ্ধারের পর ওই গৃহবধূসহ তার মাকে প্রথমে ডিমলা হাসপাতালে ও পরে ওই গৃহবধূকে নীলফামারী সদর আধুনিক হাসপাতালে স্থানান্তরিত করা হয়। জ্ঞান ফিরে এলে ওই গৃহবধূ অভিযোগ করে আসামিদের মধ্যে দুইজন তাকে গণধর্ষণ করে। তার ডাক্তারি পরীক্ষা করা হলে গণধর্ষণের আলামত পাওয়া যায়। এ ঘটনায় ওই গৃহবধূর বাবা কলিম উদ্দিন বাদী হয়ে ডিমলা থানায় নয়জনকে আসামি করে একটি মামলা করেন।